નિવૃત્ત અધિકારીઓનું માનીએ તો આમ થવાનું મુખ્ય કારણ એ છે કે પ્રિ-મોન્સૂન પ્લાનને સત્તાધીશો રૃટિન કામગીરી માને છે અને તે મોટા ભાગે ફિલ્ડ વર્કના આધારે નહીં, પણ અગાઉના વર્ષના આધારે એ.સી. કચેરીમાં બેસીને તૈયાર થતા હોય છે એટલે તેમાં વાસ્તવિકતા આવતી નથી. રોડ-રસ્તામાં ફેરફારો થયા હોય ક્યાંક નવી વસાહતો કે શાક માર્કેટ, બજારો ઊભી થઈ ગઈ હોય તો ક્યાંક ગટરોમાં કચરો ભરાતો હોય તો પાણી ભરાવાના બનાવો બને છે, પણ છેલ્લા એક વર્ષમાં આવા જે ફેરફાર થયો હોય તેની ફિલ્ડ સ્ટાફે નોંધ લઈને પ્રિ-મોન્સૂન પ્લાન તૈયાર કરવો જોઈએ તો જ્યારે ચોમાસું બેસે તો હાલાકીનો સામનો કરવો ન પડે.